CELEX: 32012D0816
Language: sl
Date: 2012-12-19 00:00:00
Title: 2012/816/EU, Euratom: Izvedbeni sklep Komisije z dne 19. decembra 2012 o spremembi Odločbe 96/565/Euratom, ES o pooblastitvi Švedske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene (notificirano pod dokumentarno številko C(2012) 9547)

21.12.2012   
            
            
               SL
            
            
               Uradni list Evropske unije
            
            
               L 352/59
            
         IZVEDBENI SKLEP KOMISIJE
   z dne 19. decembra 2012
   o spremembi Odločbe 96/565/Euratom, ES o pooblastitvi Švedske, da pri izračunu osnove za lastna sredstva iz naslova DDV ne upošteva nekaterih kategorij transakcij in uporabi nekatere približne ocene
   (notificirano pod dokumentarno številko C(2012) 9547)
   (Besedilo v švedskem jeziku je edino verodostojno)
   (2012/816/EU, Euratom)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti člena 13 Uredbe,
   ob upoštevanju naslednjega:
   
               (1)
            
            
               Švedska lahko na podlagi člena 380 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (2) še naprej uporablja oprostitev plačila davka za storitve avtorjev, umetnikov in nastopajočih izvajalcev iz točke 2 dela B Priloge X ter transakcije iz točk 1, 9 in 10 dela B Priloge X, dokler se iste oprostitve uporabljajo v kateri koli od držav članic, ki je bila članica Skupnosti 31. decembra 1994. Te transakcije je treba upoštevati pri določitvi osnove za sredstva iz naslova DDV.
            
         
               (2)
            
            
               V primeru Švedske je Komisija na podlagi Uredbe (EGS, Euratom) št. 1553/89 sprejela Odločbo 96/565/Euratom, ES (3) o pooblastitvi Švedske z učinkom od 1. januarja 1995, da pri izračunu osnove za lastna sredstva iz naslova DDV uporabi nekatere približne ocene.
            
         
               (3)
            
            
               Kar zadeva avtorske pravice in avtorski honorar, je Švedska od 1. januarja 1997 obdavčevala transakcije iz točke 2 dela B Priloge X k Direktivi 2006/112/ES. Pooblastitev v zvezi s tem bi morala z navedenim datumom prenehati.
            
         
               (4)
            
            
               Komisija je Švedsko pozvala, naj preveri, ali sta navedeni pooblastitvi, odobreni Švedski brez izrecne časovne omejitve, še vedno potrebni, in to potrdi Komisiji. Švedska je potrdila, da se pooblastitev o uporabi približnih ocen za transakcije iz točke 2 dela B Priloge X k Direktivi 2006/112/ES za avtorske pravice in avtorski honorar ne bo več uporabljala.
            
         
               (5)
            
            
               Zaradi jasnosti in preglednosti pravil Skupnosti bi bilo treba določbe, ki so zastarele ali so prenehale veljati, razveljaviti.
            
         
               (6)
            
            
               Ukrepi iz tega sklepa so v skladu z mnenjem Svetovalnega odbora za lastna sredstva –
            
         SPREJELA NASLEDNJI SKLEP:
   Člen 1
   Točka 2 člena 2 Odločbe 96/565/Euratom, ES se črta.
   Člen 2
   Ta sklep je naslovljen na Kraljevino Švedsko.
   
      V Bruslju, 19. decembra 2012
      
         
            Za Komisijo
         
         Janusz LEWANDOWSKI
         
            Član Komisije
         
      
   
   
      (1)  UL L 155, 7.6.1989, str. 9.
   
      (2)  UL L 347, 11.12.2006, str. 1.
   
      (3)  UL L 247, 28.9.1996, str. 41.